proxectonos/corpus_dominio_legal_administrativo_tmp huggingface dataset:
RESOLUCIÓN do 9 de abril de 2019, da Secretaría Xeral Técnica da Consellería do Mar, pola que se dá publicidade dunha encomenda de xestión á Empresa de Tecnologías y Servicios Agrarios, S.A., filial do medio propio Empresa de Transformación Agraria, S.A., para executar durante o ano 2019.
Consellería do Mar — III. Outras disposicións — 22/04/2019

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda de xestión:
1. Resolución do 1 de abril de 2019, da Consellería do Mar, pola que se lle encarga ao medio propio Empresa de Tecnologías y Servicios Agrarios, S.A. (Tragsatec) a prestación dun servizo para o estudo das necesidades de formación e actualización dentro da área profesional de pesca e navegación.
– Actividade: traballos de apoio técnico para o estudo das necesidades de formación e actualización dentro da área profesional de pesca e navegación.
– Natureza e alcance da xestión encomendada: encomenda de xestión a medios propios ao ter a Empresa de Tecnologías y Servicios Agrarios, S.A., filial da Empresa de Transformación Agraria, S.A., a consideración de medio propio instrumental e de servizo técnico da Administración xeral da Comunidade Autónoma de Galicia, en cumprimento do establecido nos artigos 10, 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o 1 de abril de 2019 ata o 30 de xullo de 2019.
– Financiamento: tramitación con cargo aos orzamentos da Comunidade Autónoma de Galicia para o ano 2019, aplicación orzamentaria 15.03.422K.640.1, con código de proxecto 2018 00080.
Santiago de Compostela, 9 de abril de 2019
ORDE do 2 de abril de 2019 pola que se modifica a autorización do centro privado Divino Maestro, da Pobra do Caramiñal (A Coruña).
Consellería de Educación, Universidade e Formación Profesional — III. Outras disposicións — 22/04/2019

A titularidade do centro privado (CPR) Divino Maestro, da Pobra do Caramiñal, solicita autorización para impartir o ciclo formativo de formación profesional básica (FPB) en Servizos administrativos.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Autorización de ensinanzas
Autorizar a implantación do ciclo formativo de formación profesional básica en Servizos administrativos, quedando o centro configurado como se sinala a seguir:
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Educación, Universidade e Formación Profesional da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Artigo 3. Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de abril de 2019
DECRETO 40/2019, do 4 de abril, polo que se aproba o cambio de titularidade a prol do Concello de Soutomaior do treito urbano entre o punto quilométrico 0+000 e o punto quilométrico 0+441 da EP-2908 Arcade-Amoedo (rúa Rosalía de Castro).
Consellería de Infraestruturas e Mobilidade — III. Outras disposicións — 22/04/2019

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados mediante decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
Rematadas as obras correspondentes ao proxecto de mellora da mobilidade peonil na EP-2908, Arcade-Amoedo, desde o punto quilométrico 1+180 ata o punto quilométrico 1+400, obras recollidas no convenio asinado entre a Deputación e o Concello o día 21.2.2018, o Concello de Soutomaior solicita á Deputación Provincial de Pontevedra o cambio de titularidade do treito da vía da EP-2908 entre o punto quilométrico 0+000 e o punto quilométrico 0+441, coincidente coa rúa Rosalía de Castro.
A Deputación Provincial de Pontevedra, no Pleno da Corporación Provincial levado a cabo o día 25.5.2018, aceptou o cambio de titularidade proposto.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia, na súa reunión do día catro de abril de dous mil dezanove,
Artigo 1
Aprobar o cambio de titularidade a prol do Concello de Soutomaior do treito urbano entre o punto quilométrico 0+000 e o punto quilométrico 0+441, Arcade-Amoedo (rúa Rosalía de Castro).
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Soutomaior deberá modificar o seu catálogo de estradas para incluír o cambio de titularidade a que se refire este decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo o día seguinte ao da publicación deste decreto no Diario Oficial de Galicia. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega entre Concello e Deputación.
Artigo 4
Corresponderanlle ao Concello de Soutomaior, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que lle poida corresponder como nova Administración titular das estradas.
Disposición derradeira
Este decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, catro de abril de dous mil dezanove
DECRETO 41/2019, do 4 de abril, polo que se dispón o nomeamento dun vogal da Comisión Galega da Competencia.
Consellería de Economía, Emprego e Industria — II. Autoridades e persoal — 24/04/2019

En virtude do establecido nos artigos 28 e 31 do Decreto 108/2016, do 4 de agosto, polo que se crea o Instituto Galego do Consumo e da Competencia e se aproban os seus estatutos, por proposta do conselleiro de Economía, Emprego e Industria, e logo de deliberación do Consello da Xunta de Galicia, na súa reunión do día catro de abril de dous mil dezanove,
Artigo único
Nomear a Daniel Neira Barral vogal da Comisión Galega da Competencia.
Santiago de Compostela, catro de abril de dous mil dezanove
ORDE do 16 de abril de 2019 pola que se derroga a Orde da Consellería de Economía e Industria do 27 de agosto de 2009 pola que se desenvolve o número 5 do artigo 2 do Decreto 284/1994, que regula a concesión de avais polo Instituto Galego de Promoción Económica.
Consellería de Economía, Emprego e Industria — I. Disposicións xerais — 26/04/2019

Mediante a Orde da Consellería de Economía e Industria do 27 de agosto de 2009 (DOG núm. 173, do 3 de setembro) desenvólvese o artigo 2.5 do Decreto 284/1994 de regulación de avais do Igape, engadido polo Decreto 132/1995, do 10 de maio, e modificada a súa redacción polo Decreto 302/1999, do 17 de novembro, que habilita o Igape para conceder reavais ante as sociedades de garantía recíproca polas operacións acollidas aos programas de fomento empresarial que para o efecto se aproben.
Esta Orde do 27 de agosto de 2009 detalla determinados requisitos e aspectos procedementais para a concesión dos reavais ante as sociedades de garantía recíproca polo Igape, téndose regulado mediante orde da Consellería, en aplicación do disposto na disposición adicional do dito Decreto 302/1999, do 17 de novembro, que remitía ao desenvolvemento a través de orde, por canto a normativa vixente nas datas de publicación do decreto de avais encomendaba aos conselleiros a competencia para o outorgamento de axudas públicas (artigo 78 da Lei 11/1992, do 7 de outubro, de réxime financeiro e orzamentario de Galicia).
Na actualidade, a competencia para a concesión de axudas públicas e para o establecemento das correspondentes bases reguladoras está atribuída ao Igape, segundo resulta dos artigos 7, 14 e concordantes da Lei 9/2007, do 13 de xuño, de subvencións de Galicia, polo que a regulación dos requisitos e procedementos de concesión dos reavais debe ser establecida a través de bases reguladoras do Igape, procedendo derrogar e deixar sen efecto a Orde da Consellería de Economía e Industria do 27 de agosto de 2009, a través de orde posterior da Consellería de Economía, Emprego e Industria.
En consecuencia, en virtude das facultades que me confiren os artigos 34.6 e 38 da Lei 1/1983, do 22 de febreiro, reguladora da Xunta e da súa Presidencia,
Artigo único.
Derrogación da Orde do 27 de agosto de 2009 pola que se desenvolve o número 5 do artigo 2 do Decreto 284/1994, que regula a concesión de avais polo Instituto Galego de Promoción Económica
1. Queda derrogada a Orde do 27 de agosto de 2009 pola que se desenvolve o número 5 do artigo 2 do Decreto 284/1994, que regula a concesión de avais polo Instituto Galego de Promoción Económica.
2. Sen prexuízo do anterior, a regulación dos requisitos e procedementos de concesión dos reavais do Igape previsto no artigo 2.5 do Decreto 284/1994, do 15 de setembro, de regulación de avais do Instituto Galego de Promoción Económica, realizarase, de ser o caso, a través das correspondentes bases reguladoras que aprobe a devandita entidade.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 16 de abril de 2019
EXTRACTO da Orde do 3 de abril de 2019 pola que se establecen as bases reguladoras do programa Emprega Muller para a contratación por conta allea, cofinanciada polo programa operativo FSE Galicia 2014-2020, e a formación das mulleres desempregadas, e se procede á súa convocatoria para o ano 2019 (código de procedemento TR350A).
Consellería de Economía, Emprego e Industria — III. Outras disposicións — 25/04/2019

BDNS (Identif.): 450987.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser beneficiarias dos incentivos previstos nesta orde as persoas empregadoras e as empresas, calquera que sexa a forma xurídica que adopten, incluídas as persoas autónomas, as sociedades civís e as comunidades de bens, aínda que carezan de personalidade xurídica, que contraten mulleres desempregadas por conta allea para prestaren servizos en centros de traballo radicados na Comunidade Autónoma de Galicia, de acordo cos requisitos e condicións que se establecen nesta orde.
Segundo. Obxecto
Coa finalidade de facilitar a inserción laboral das mulleres desempregadas que presentan desvantaxes e dificultades particulares para acceder ou permanecer no mercado de traballo, esta orde ten por obxecto fixar as bases reguladoras, en réxime de concorrencia non competitiva, e proceder á súa convocatoria para o 2019 dos incentivos á súa contratación por conta allea.
Terceiro. Bases reguladoras
Orde do 3 de abril 2019 pola que se establecen as bases reguladoras do programa Emprega Muller para a contratación por conta allea, cofinanciada polo programa operativo FSE Galicia 2014-2020, e a formación das mulleres desempregadas, e se procede á súa convocatoria para o ano 2019 (código de procedemento TR350A).
Cuarto. Importe
A orde de convocatoria ten un importe de 3.339.267 euros.
Quinto. Prazo de presentación de solicitudes
1. O prazo xeral para a presentación das solicitudes das axudas establecidas nesta orde comezará o día seguinte ao da súa publicación.
2. As solicitudes de axudas polas contratacións por conta allea subvencionables realizadas entre o 1 de outubro de 2018 e a data da publicación desta orde deberán presentarse no prazo de dous meses contados desde o día seguinte ao da publicación desta orde.
As axudas previstas polas contratacións subvencionables realizadas desde a entrada en vigor desta orde deberán solicitarse ata o último día do segundo mes seguinte á data en que se inicie a relación laboral indefinida ou temporal pola cal se solicita subvención.
3. O prazo para a presentación das solicitudes de axudas rematará o 30 de setembro de 2019, aínda que nesa data non transcorrese o prazo sinalado nos parágrafos anteriores.
Santiago de Compostela, 3 de abril de 2019
RESOLUCIÓN do 15 de abril de 2019 pola que se dá publicidade de varios encargos ao medio propio Tecnologías y Servicios Agrarios, S.A., S.M.E, M.P. (Tragsatec), executados durante o exercicio 2018.
Consellería de Medio Ambiente, Territorio e Vivenda — III. Outras disposicións — 25/04/2019

1. Resolución do 15 de decembro de 2017, da Consellería de Medio Ambiente e Ordenación do Territorio, pola que se encarga ao medio propio Tecnologías y Servicios Agrarios, S.A., S.M.E, M.P. (Tragsatec) o servizo técnico para a atención telefónica durante a elección de permisos de pesca fluvial para a tempada 2018 e durante a reserva telemática de permisos de acceso ao monumento natural Praia das Catedrais.
– Actividade: atención telefónica informativa sobre os servizos, visitas e normas de acceso ao monumento natural Praia das Catedrais.
Atención telefónica durante a elección dos permisos de pesca fluvial para a tempada 2018.
– Natureza e alcance da xestión encargada: este encargo ten natureza intersubxectiva ao ter a empresa Tecnologías y Servicios Agrarios, S.A., S.M.E, M.P. (Tragsatec) a consideración de medio instrumental da Administración, segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público de Galicia.
– Prazo de vixencia: do 8 de xaneiro de 2018 ao 15 de setembro de 2018.
– Financiamento: tramitouse con cargo aos orzamentos da Comunidade Autónoma de Galicia para o ano 2018, o orzamento de execución ascende á cantidade de 31.047,83 € , con cargo á aplicación orzamentaria 07.03.541B.640.2.
2. Resolución do 20 de decembro de 2017, da Consellería de Medio Ambiente e Ordenación do Territorio, pola que se encargan ao medio propio Tecnologías y Servicios Agrarios, S.A., S.M.E, M.P. (Tragsatec) as actuacións do servizo técnico durante a realización das probas de capacitación para o adestramento de cans potencialmente perigosos.
– Actividade: traballos de apoio técnico durante a realización das probas de capacitación para o adestramento no ano 2018 e traballos de revisión e posta en marcha da terceira fase de implantación do Rexistro de Identificación de Animais Domésticos e Salvaxes en Catividade de Galicia.
– Natureza e alcance da xestión encargada: este encargo ten natureza intersubxectiva ao ter a empresa Tecnologías y Servicios Agrarios, S.A., S.M.E, M.P. (Tragsatec) a consideración de medio instrumental da Administración, segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público de Galicia.
– Prazo de vixencia: ano 2018.
– Financiamento: tramitouse con cargo aos orzamentos da Comunidade Autónoma de Galicia para o ano 2018, o orzamento de execución ascende á cantidade de 32.723,34 €, con cargo á aplicación orzamentaria 07.03.541B.640.1.
Santiago de Compostela, 15 abril de 2019
RESOLUCIÓN do 11 de abril de 2019 pola que se dá publicidade da Resolución do 9 de abril de 2019 pola que se encomenda á Empresa Pública de Servizos Agrarios Galegos, S.A. (Seaga) a retirada, esteladura ou empillamento e venda da madeira das árbores situadas no dominio público das marxes das estradas de titularidade autonómica de Galicia.
Axencia Galega de Infraestruturas — III. Outras disposicións — 25/04/2019

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
Resolución do 9 de abril de 2019, da Axencia Galega de Infraestruturas, pola que se encarga ao medio propio Empresa Pública de Servizos Agrarios Galegos, S.A. (Seaga) a retirada, esteladura ou empillamento e venda da madeira das árbores situadas no dominio público das marxes das estradas de titularidade autonómica de Galicia (2019).
– Actividade: os traballos que se van realizar baixo a cobertura desta encomenda consistirán na corta polo pé, retirada e/ou empillamento e tamén na venda da madeira aproveitable de residuos de árbores situadas na zona de dominio público das estradas da Rede de estradas de Galicia.
– Natureza e alcance da xestión encomendada: encomenda de xestión a medios propios, ao ter a Empresa Pública de Servizos Agrarios Galegos, S.A. a consideración de medio propio e de servizo técnico da Administración xeral e do sector público autonómico de Galicia, ao abeiro do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: trece (13) meses.
– Modalidade de financiamento: esta encomenda tramítase con cargo aos orzamentos da Axencia Galega de Infraestruturas para o ano 2019, aplicación orzamentaria 08.A1.512B.610.1.
– Orzamento: 1.097.133,94 €.
Santiago de Compostela, 11 de abril de 2019
CORRECCIÓN de erros. Resolución do 10 de abril de 2019 pola que se aproba a convocatoria do procedemento de concesión de axudas correspondentes ao Programa estatal de incentivos á mobilidade eficiente e sustentable (Programa MOVES). Anualidade 2019 (códigos de procedemento IN421Q e IN421R).
Axencia Instituto Enerxético de Galicia — III. Outras disposicións — 24/04/2019

Advertidos erros na dita resolución, publicada no Diario Oficial de Galicia número 74, do 16 de abril de 2019, cómpre facer a seguinte corrección:
Na páxina 18979, artigo 5, onde di:
«Actuación 1: adquisición de vehículos de enerxías alternativas. Neste caso a solicitude farase a través dos concesionarios de automóbiles que actuarán como entidades colaboradoras. Actuación 2: implantación de infraestrutura de recarga de vehículos eléctricos todas as solicitudes, independentemente do tipo de beneficiario de que se trate, faranse a través de empresas con actividade de instalación de baixa tensión que actuarán como entidades colaboradoras»,
Debe dicir:
«Actuación1: adquisición de vehículos de enerxías alternativas. Neste caso, a solicitude farase a través dos concesionarios de automóbiles que actuarán como entidades colaboradoras excepto cando o solicitante sexa o sector público, que poderá solicitar directamente». Actuación 2: implantación de infraestrutura de recarga de vehículos eléctricos. As solicitudes, salvo cando o beneficiario sexa o sector público que poderá solicitar directamente, faranse a través de empresas con actividade de instalación de baixa tensión que actuarán como entidades colaboradoras».
Na páxina 19000, artigo 23, número 2, onde di:
«Para o cobramento polo solicitante da subvención concedida, a entidade colaboradora, para a Actuación 1 ou 2, ou o beneficiario, para a Actuación 3 ou 4, deberá presentar toda a documentación que se sinala neste artigo e solicitará o pagamento mediante a presentación do anexo VII, que se xunta a título informativo. Este anexo deberá cumprimentarse a través da aplicación informática accesible desde a sede electrónica da Xunta de Galicia, https://sede.xunta.gal, ou ben desde a páxina web do Inega (http://www.inega.gal)»,
Debe dicir: «Para o cobramento polo solicitante da subvención concedida, a entidade colaboradora ou a entidade integrante do sector público directamente, para a Actuación 1 ou 2, ou o beneficiario, para a Actuación 3 ou 4, deberá presentar toda a documentación que se sinala neste artigo e solicitará o pagamento mediante a presentación do anexo VII, que se xunta a título informativo. Este anexo deberá cubrirse a través da aplicación informática accesible desde a sede electrónica da Xunta de Galicia, https://sede.xunta.gal, ou ben desde a páxina web do Inega (http://www.inega.gal)».
EXTRACTO da Orde do 4 de abril de 2019 pola que se aproban as bases e se convocan axudas para a realización de actividades formativas STEM en lingua inglesa, STEMweek, no ano 2019, en réxime de concorrencia competitiva, destinadas ao alumnado dos centros docentes sostidos con fondos públicos.
Consellería de Educación, Universidade e Formación Profesional — III. Outras disposicións — 24/04/2019

BDNS (Identif.): 449198.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Alumnado que estea a cursar 3º ou 4º de educación secundaria obrigatoria en centros sostidos con fondos públicos que impartan ensinanzas de réxime xeral, durante o curso 2018/19, na Comunidade Autónoma de Galicia.
Segundo.
Obxecto
Establecer as bases e convocar axudas, en réxime de concorrencia competitiva, para realizar as actividades de formación, dirixidas á mellora das competencias en lingua inglesa e da competencia científico-tecnolóxica ou STEM (Ciencia, Tecnoloxía, Enxeñaría e Matemáticas) do alumnado de 3º e 4º de ensino secundario obrigatorio no réxime xeral matriculado en centros docentes sostidos con fondos públicos en Galicia, durante o curso 2018/19.
Terceiro.
Bases reguladoras
Orde do 4 de abril de 2019 pola que se aproban as bases e se convocan axudas para a realización de actividades formativas STEM en lingua inglesa, STEMweek, no ano 2019, en réxime de concorrencia competitiva, destinadas ao alumnado dos centros docentes sostidos con fondos públicos.
Cuarto.
Importe
Importe total da convocatoria: 130.000,00 euros.
Nº de prazas: 200.
Importe individual: a contía da axuda para cada beneficiario será o custo total da actividade.
Quinto.
Prazo de presentación de solicitudes
Desde o 30 de abril ao 30 de maio de 2019, ambos os dous incluídos.
Santiago de Compostela, 4 de abril de 2019
EXTRACTO da Resolución do 9 de abril de 2019 pola que se establecen as bases reguladoras de subvencións, en réxime de concorrencia non competitiva, do programa Cultura no Camiño e se convocan para o ano 2019.
Axencia Galega das Industrias Culturais — III. Outras disposicións — 24/04/2019

BDNS (Identif.): 450316.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser beneficiarios destas axudas todos os concellos galegos polos cales discorran os camiños de Santiago recoñecidos pola Lei 5/2016, do 4 de maio, do patrimonio cultural, e delimitados polo correspondente decreto, así como aqueles respecto dos cales se ditou acordo de inicio para a súa tramitación.
Segundo. Finalidade
Estas axudas teñen como finalidade o fomento das artes escénicas e musicais de carácter profesional, en particular de teatro, música, danza, novo circo e maxia, nos concellos das rutas xacobeas que discorren por Galicia. Será subvencionable unha parte das súas contratacións que se integrarán nas programacións do programa Cultura no Camiño 2019 e que se desenvolverán nas datas comprendidas entre o 1 de maio e o 30 de setembro de 2019.
Terceiro. Bases reguladoras
Resolución do 9 de abril de 2019 pola que se establecen as bases reguladoras de subvencións, en réxime de concorrencia non competitiva, do programa Cultura no Camiño e se convocan para o ano 2019.
Cuarto. Importe
O financiamento destas axudas realizarase, en todo caso, en función das dispoñibilidades orzamentarias. Destinarase un crédito global de 324.000 euros da aplicación orzamentaria 11.A1.432B.760.0, co código de proxecto 2015-00003.
Concederase unha dotación económica para a contratación das programacións de artes escénicas e musicais nos concellos galegos polos que discorren as rutas xacobeas que suporá, como máximo:
– 3.500 euros por concello de máis de 20.000 habitantes, sen superar o 40 % de cada un dos cachés dos grupos ou compañías contidos nas programacións.
– 2.500 euros por concello de menos de 20.000 habitantes, sen superar o 50 % de cada un dos cachés dos grupos ou compañías contidos nas programacións.
Quinto. Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no Diario Oficial de Galicia. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao inicial do cómputo, entenderase que o prazo remata o último día do mes.
Santiago de Compostela, 9 de abril de 2019
EXTRACTO da Orde do 1 de abril de 2019 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2019. Programa I: axudas ao mantemento do custo salarial das persoas traballadoras en risco ou situación de exclusión social (código de procedemento TR356A).
Consellería de Economía, Emprego e Industria — III. Outras disposicións — 24/04/2019

BDNS (Identif.): 450640.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
1. As empresas de inserción laboral inscritas como tales no Rexistro Administrativo das Empresas de Inserción Laboral de Galicia, sempre que cumpran as condicións e os requisitos establecidos na orde de convocatoria para a axuda deste programa.
2. As empresas que solicitasen, conforme o procedemento establecido para o efecto, a súa cualificación como empresa de inserción laboral.
Segundo. Obxecto
Promover a inserción sociolaboral das persoas en situación ou en risco de exclusión social mediante o establecemento de medidas de fomento das empresas de inserción laboral que teñan centros de traballo na Comunidade Autónoma de Galicia, previamente cualificadas no rexistro administrativo de Galicia.
Terceiro. Tipo de axuda
As axudas establecidas neste programa destinaranse a financiar parcialmente ás empresas de inserción laboral os custos salariais das persoas traballadoras en situación ou en risco de exclusión social incluídas no artigo 7 da orde de convocatoria.
Cuarto. Contía da axuda
A contía da subvención será equivalente ao salario mínimo interprofesional mensual por cada persoa traballadora subvencionable, incluídas as pagas extraordinarias dos meses de decembro e xuño.
Quinto. Bases reguladoras
Orde do 1 de abril de 2019 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2019.
Sexto. Importe
Para a concesión das axudas reguladas neste programa destínanse trescentos mil euros (300.000,00 €) con cargo á aplicación 09.40.324C.470.5, código de proxecto 201500561.
Sétimo. Prazo de presentación de solicitudes
O prazo de presentación de solicitudes para este programa comeza o día seguinte ao da publicación desta orde no
Diario Oficial de Galicia
e remata o 30 de setembro de 2019. Para este programa cada entidade só poderá presentar unha única solicitude.
Oitavo. Período subvencionable e xustificación das axudas
O período subvencionable comprenderá desde o 1 de outubro de 2018 ata o 30 de setembro de 2019.
A xustificación desta axuda deberá realizarse, como máximo, o 15 de novembro de 2019.
Santiago de Compostela, 1 de abril de 2019
EXTRACTO da Orde do 1 de abril de 2019 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2019. Programa II: axudas para compensar os custos adicionais do emprego de persoas en risco ou situación de exclusión social (código de procedemento TR356C).
Consellería de Economía, Emprego e Industria — III. Outras disposicións — 24/04/2019

BDNS (Identif.): 450641.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
1. As entidades promotoras de empresas de inserción laboral e as empresas de inserción laboral que cumpran as condicións e os requisitos establecidos na orde para os distintos tipos de axudas.
2. As empresas que solicitasen, conforme o procedemento establecido para o efecto, a súa cualificación como empresa de inserción laboral.
Segundo. Obxecto
Promover a inserción sociolaboral das persoas en situación ou en risco de exclusión social mediante o establecemento de medidas de fomento das empresas de inserción laboral que teñan centros de traballo na Comunidade Autónoma de Galicia, previamente cualificadas no rexistro administrativo de Galicia.
Terceiro. Tipos de axudas
1. As empresas de inserción laboral poderán acceder aos seguintes tipos de axuda deste programa (TR356C):
a) Asistencia técnica para a creación, mellora e diversificación da EIL.
b) Inicio e posta en marcha da actividade.
c) Creación e ampliación de novos postos de traballo para persoas en inserción.
d) Contratación de xerentes ou persoas técnicas de produción necesarias para garantir a viabilidade da EIL.
e) Contratación de persoas técnicas en orientación e acompañamento á inserción.
f) Formación para as persoas en proceso de inserción.
g) Mediación laboral para a inserción no mercado laboral ordinario da persoa en situación ou risco de exclusión social.
2. As entidades promotoras de empresas de inserción laboral poderán ser beneficiarias das axudas indicadas nas letras a) e e). Se a subvención a solicitan as entidades promotoras, non poderán solicitala a empresa ou as empresas de inserción laboral que promovan.
Cuarto. Bases reguladoras
Orde do 1 de abril de 2019 pola que se establecen as bases reguladoras das axudas ás empresas de inserción laboral (EIL) e ás súas entidades promotoras, e se procede á súa convocatoria para o ano 2019.
Quinto. Importe
Para a concesión das axudas deste programa destínanse oitenta mil euros (80.000,00 €) con cargo ás aplicacións orzamentarias 09.40.324C.470.5 e 09.40.324C.481.5, código de proxecto 201500561.
Sexto. Prazo de presentación de solicitudes
O prazo de presentación de solicitudes para todos os tipos de axudas deste programa comeza a partir do día seguinte ao da publicación da orde no
Diario Oficial de Galicia
e finaliza o 30 de setembro de 2019.
Santiago de Compostela, 1 de abril de 2019
ORDE do 21 de maio de 2019 pola que se dispón a renovación dun vogal no Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 03/06/2019

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da Asociación de Empresarios da Mediana e Pequena Empresa de Pontevedra,
A renovación de Víctor Nogueira García como vogal representante das organizacións empresariais no Consello de Administración da Autoridade Portuaria de Marín e Ría de Pontevedra.
Santiago de Compostela, 21 de maio de 2019
ORDE do 23 de maio de 2019 pola que se dispón a renovación dun vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 03/06/2019

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta da Cámara Oficial de Comercio, Industria, Servizos e Navegación de Pontevedra, Vigo e Vilagarcía de Arousa,
A renovación de Eduardo Barros Pereira como vogal representante da citada cámara no Consello de Administración da Autoridade Portuaria de Marín e Ría de Pontevedra.
Santiago de Compostela, 23 de maio de 2019
DECRETO 55/2019, do 24 de maio, polo que se dispón o cesamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 04/06/2019

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia (DOG núm. 133, do 12 de xullo), e no artigo 9.e) do Regulamento de réxime interno deste (DOG núm. 114, do 11 de xuño de 1996), e de acordo coa proposta efectuada polo Consello Galego de Consumidores e Usuarios o 7 de maio de 2019,
Que cese, como membro suplente do Consello Económico e Social de Galicia, Consuelo Sánchez Diego, en representación do Consello Galego de Consumidores e Usuarios.
Santiago de Compostela, vinte e catro de maio de dous mil dezanove
DECRETO 54/2019, do 24 de maio, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 04/06/2019

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia (DOG núm. 133, do 12 de xullo), e no artigo 9.e) do Regulamento de réxime interno deste (DOG núm. 114, do 11 de xuño de 1996), e de acordo coa proposta efectuada pola Federación Galega de Confrarías de Pescadores o 7 de maio de 2019,
Un. Que cesen como membros titulares do Consello Económico e Social de Galicia, en representación de Confrarías de Pescadores de Galicia, as seguintes persoas:
– José Basilio Otero Rodríguez.
– José Antonio Gómez Castro.
Dous. Que cesen como membros suplentes do Consello Económico e Social de Galicia, en representación de Confrarías de Pescadores de Galicia, as seguintes persoas:
– Carmen Abad Pita.
– Francisco Javier Martínez Durán.
Santiago de Compostela, vinte e catro de maio de dous mil dezanove
DECRETO 58/2019, do 23 de maio, polo que se aproba o cambio de titularidade a prol do Concello de Bueu da estrada provincial EP-1310, rúa Ramón Bares.
Consellería de Infraestruturas e Mobilidade — III. Outras disposicións — 05/06/2019

Segundo o teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos, cando non se trate de travesías urbanas ou treitos que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos, elementos funcionais e/ou espazos da zona de dominio público adxacente.
O Concello de Bueu solicita á Deputación Provincial de Pontevedra a transferencia da estrada EP-1310, rúa Ramón Bares. A transferencia de titularidade a prol do concello redundará no mellor mantemento da estrada, así como un control máis directo sobre esta o que evitará posibles ocupacións indebidas no dominio público.
A Deputación Provincial de Pontevedra, aceptou o cambio de titularidade e posterior entrega ao Concello de Bueu da EP-1310, rúa Ramón Bares, xa que, polo seu trazado, lonxitude e a súa funcionalidade actual, non reúne as características propias dunha estrada provincial.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia, na súa reunión do día vinte e tres de maio de dous mil dezanove,
Artigo 1
Aprobar o cambio de titularidade a prol do Concello de Bueu da estrada provincial EP-1310, rúa Ramón Bares.
Artigo 2
En aplicación dos puntos 4 e 6 do artigo 10 da Lei 8/2013, do 28 de xuño, de estradas de Galicia, o Concello de Bueu deberá modificar o seu catálogo de estradas para incluír o cambio de titularidade ao que se refire este decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no
Diario Oficial de Galicia
. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega entre Concello e Deputación.
Artigo 4
Correspóndenlle ao Concello de Bueu, a partir da formalización da entrega, todas as actividades de xestión, mantemento, conservación e explotación do vial, así como o exercicio das funcións de disciplina viaria e calquera outra que puider corresponderlle como nova administración titular das estradas.
Disposición derradeira
Este decreto producirá efectos desde o día seguinte ao da súa publicación no
Diario Oficial de Galicia
.
Santiago de Compostela, vinte e tres de maio de dous mil dezanove
CORRECCIÓN DE ERROS. Orde do 10 de maio de 2019 pola que se autoriza a Fundación Galicia Europa para realizar actividades formativas dentro do programa de especialización en financiamento comunitario TecEuropa e se aproban as bases reguladoras para a súa convocatoria (código de procedemento PR816A).
Vicepresidencia e Consellería de Presidencia, Administracións Públicas e Xustiza — III. Outras disposicións — 05/06/2019

Advertido erro na orde antes citada, na versión en castelán, publicada no
Diario Oficial de Galicia
número 100, do 28 de maio de 2019.
Faise a corrección na versión do DOG neste idioma. Tal corrección non procede no texto en galego.
RESOLUCIÓN do 27 de maio de 2019 pola que se publican os requirimentos de emenda das axudas á dixitalización Industria 4.0.
Instituto Galego de Promoción Económica — III. Outras disposicións — 05/06/2019

Mediante Resolución do 21 de decembro de 2018 (DOG núm. 11, do 8 de xaneiro) publicáronse as bases reguladoras dos obradoiros e das axudas á dixitalización Industria 4.0, procedéndose á súa convocatoria, en réxime de concorrencia competitiva, para o ano 2019, por trámite anticipado de gasto.
Por parte do órgano instrutor do procedemento administrativo previsto no artigo 12 das ditas bases reguladoras, están analizándose as solicitudes presentadas polos solicitantes que se acolleron á presente convocatoria de axudas en solicitude de axudas á dixitalización.
Nunha primeira fase de revisión identificáronse varios expedientes que carecen dalgún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 12.2 das bases reguladoras dispón que de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, este requirimento de emenda realizarase preferentemente mediante publicación no
Diario Oficial de Galicia
e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
Os requirimentos obxecto da presente resolución non se publican na súa integridade en virtude da cautela prevista no artigo 46 da Lei 39/2015.
En virtude do anterior,
Primeiro. Dar publicidade á relación de solicitantes de axudas á dixitalización cuxos expedientes deben ser obxecto de emenda segundo se recolle no anexo a esta resolución.
Segundo. Habilitar un prazo de dez días naturais para que os requiridos accedan á Oficina Virtual do Igape desde a páxina web do Instituto Galego de Promoción Económica (Igape), no enderezo www.tramita.igape.es, utilizando o seu NIF e o código IDE do expediente, para acceder ao requirimento individualizado de emenda. Entenderase rexeitado cando transcorresen dez días naturais desde a posta á disposición do requirimento sen que se aceda ao seu contido.
Terceiro. Establécese un prazo de dez días hábiles para achegar a documentación sinalada, contados a partir do día hábil seguinte ao acceso ao requirimento individualizado, ou a partir do día en que se puxo á súa disposición no caso de non acceder ao seu contido.
Cuarto. De acordo co disposto no artigo 12.1 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, teráselle por desistido na súa petición ao solicitante e arquivarase o expediente, logo da correspondente resolución que será ditada nos termos previstos no artigo 21 da devandita Lei 39/2015.
Santiago de Compostela, 27 de maio de 2019
RESOLUCIÓN do 22 de maio de 2019 pola que se dá publicidade dos convenios subscritos no primeiro cuadrimestre do ano 2019.
Instituto de Estudos do Territorio — III. Outras disposicións — 06/06/2019

O artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro), impón a cada consellería ou entidade da Xunta de Galicia a obriga de remitir para a súa publicación no Diario Oficial de Galicia unha relación dos convenios subscritos referida ao cuadrimestre anterior.
En consecuencia, e para dar cumprimento a esta obriga,
Artigo único
Dar publicidade á relación dos convenios subscritos polo Instituto de Estudos do Territorio no primeiro cuadrimestre do ano 2019, que se incorpora como anexo a esta resolución.
Santiago de Compostela, 22 de maio de 2019
RESOLUCIÓN do 23 de maio de 2019 pola que se dá publicidade dos convenios de colaboración subscritos no primeiro cuadrimestre do ano 2019.
Instituto Galego da Vivenda e Solo — III. Outras disposicións — 06/06/2019

O artigo 15.2 da Lei 1/2016, do 18 de xaneiro, de transparencia e bo goberno impón a cada consellería ou entidade da Xunta de Galicia a obriga de publicar no Diario Oficial de Galicia, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para darlle cumprimento a esa obriga,
Artigo único
Darlle publicidade á relación dos convenios subscritos polo Instituto Galego da Vivenda e Solo no primeiro cuadrimestre do ano 2019, que se incorpora como anexo a esta resolución.
Santiago de Compostela, 23 de maio de 2019
RESOLUCIÓN do 10 de maio de 2019 pola que se dá publicidade aos convenios de colaboración subscritos no primeiro cuadrimestre do ano 2019.
Escola Galega de Administración Pública — III. Outras disposicións — 03/06/2019

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro),
Darlle publicidade á relación dos convenios subscritos pola Escola Galega de Administración Pública referida aos meses de xaneiro, febreiro, marzo e abril do ano 2019, que se incorpora como anexo a esta resolución.
Santiago de Compostela, 10 de maio de 2019
RESOLUCIÓN do 12 de abril de 2019, da Dirección Xeral de Educación, Formación Profesional e Innovación Educativa, pola que se fai pública a convocatoria para a incorporación de novas seccións bilingües en centros sostidos con fondos públicos de ensino non universitario para o curso 2019/20.
Consellería de Educación, Universidade e Formación Profesional — III. Outras disposicións — 30/04/2019

Co obxecto de realizar a convocatoria de autorización de novas seccións bilingües en centros sostidos con fondos públicos de ensino non universitario para o curso 2019/20, esta dirección xeral resolve anunciar:
Primeira. Que a regulación e convocatoria de incorporación de novas seccións bilingües para o curso 2019/20 estará dispoñible no portal educativo da Consellería de Educación, Universidade e Formación Profesional http://www.edu.xunta.gal/portal.
Segunda. Que os centros que desexen impartir o programa de seccións bilingües deberán facer a correspondente solicitude en liña completando o formulario electrónico dispoñible na aplicación a que se accede na ligazón http://www.edu.xunta.es/programaseducativos.
Terceira. Que o prazo de presentación de solicitudes comezará ao día seguinte ao da publicación deste anuncio no
Diario Oficial de Galicia
e rematará o día 31 de maio de 2019.
Santiago de Compostela, 12 de abril de 2019
CORRECCIÓN DE ERROS. Resolución do 3 de abril de 2019, da Dirección Xeral de Planificación e Ordenación Forestal, pola que se dá publicidade das solicitudes de axuda denegadas tramitadas ao abeiro da Orde conxunta do 27 de outubro de 2017, mediante a cal se establecen as bases reguladoras e a convocatoria das axudas previstas polo Decreto 102/2017, do 19 de outubro, de medidas urxentes de axuda para a reparación de danos causados polos incendios que se produciron en Galicia durante o mes de outubro do ano 2017, dentro das axudas destinadas á reparación dos danos nas explotacións agrícolas e gandeiras polos incendios correspondentes ao ámbito competencial desta consellería.
Consellería do Medio Rural — III. Outras disposicións — 30/04/2019

Advertidos erros na referida resolución, publicada no DOG núm. 77, do martes 23 de abril de 2019, procede facer as seguintes correccións:
Na páxina 19688, no anexo debe figurar, a maiores, o seguinte: